
Ehitusloa väljastamine
1. ASJAOLUD JA MENETLUSE KÄIK

Narva Linnavalitsuse korralduse vastuvõtmiseks laekus Karja tn 6a hoone omanikult ehitusloa väljastamise taotlus Karja tn 6a hoone ruumide nr 12-16, 21 ja 22 rekonstrueerimiseks ning liikumispuuetega inimestele hoonesse pääsemiseks panduse ehitamiseks koos ehitusprojekti ja riigilõivu maksekorraldusega. Ehitusprojekti on heaks kiitnud Ida-Eesti Päästekeskus ning peaarhitekt on selle kooskõlastanud. Puudub Terviseameti arvamus ehitusprojekti kohta. Esitatud dokumentides ehitusseaduse §is 24 toodud ehitusloa väljastamise keeldumise põhjused puuduvad. Seega ehitusloa andmiseks takistusi ei ole ning ehitistele võib väljastada ehitusload. 

2.    ÕIGUSLIKUD ALUSED

2.1. Kohaliku omavalitsuse korralduse seaduse § 30 lõike 1 punkti 2 kohaselt valla- või linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele;

2.2. ehitusseaduse § 23 lõike 1 kohaselt ehitusloa väljastab ja tunnistab kehtetuks kohalik omavalitsus;
2.3. Narva linna ehitusmääruse §i 24  lg 4, 5 kohaselt koostab ehitusjärelevalveosakond haldusakti eelnõu ehitusloa väljastamise või sellest keeldumise kohta ning esitab selle Linnavalitsusele kinnitamiseks.

3. OTSUS
3.1. Väljastada ehitusluba Karja tn 6a hoone ruumide nr 12-16, 21 ja 22 rekonstrueerimiseks ning panduse ehitamiseks.
3.2. Kohustada ehitise omanikku enne ehitustööde alustamist saada Terviseametilt arvamuse ehitusprojekti kohta. 
4. RAKENDUSSÄTTED

4.1. Käesolev korraldus jõustub seadusega ettenähtud korras;

4.2. Käesolevat korraldust on võimalik vaidlustada Tartu Halduskohtu Jõhvi  kohtumajas 30 päeva jooksul arvates korralduse teatavakstegemisest.  

